യൂണിഫോം വാങ്ങാന് രക്ഷിതാക്കള്ക്ക് നേരിട്ട് പണം നല്കാന് സര്ക്കാര് വിദ്യാര്ഥികള്ക്കാവശ്യമായ യൂണിഫോം, ഷൂ, സോക്സ്, സ്വെറ്റര്, സ്കൂള് ബാഗ് എന്നിവ വാങ്ങുന്നതിനായി നേരിട്ട് പണം നല്കാന് ഉത്തര്പ്രദേശ് സര്ക്കാര് .സര്ക്കാര്, സര്ക്കാര്എയ്ഡഡ് പ്രൈമറി സ്കൂളുകളില് 1 മുതല് 8 വരെ ക്ലാസുകളില് പഠിക്കുന്ന വിദ്യാര്ത്ഥികളുടെ രക്ഷിതാക്കളുടെ ബാങ്ക് അക്കൗണ്ടിലേക്ക് നേരിട്ട് പണം കൈമാറാന് ഉത്തര്പ്രദേശ് സര്ക്കാര് തീരുമാനിച്ചു.മുഖ്യമന്ത്രി യോഗി ആദിത്യനാഥിന്റെ അധ്യക്ഷതയില് ചേര്ന്ന മന്ത്രിസഭാ യോഗത്തിലാണ് തീരുമാനങ്ങള്. ഏകദേശം 1800 കോടി രൂപ ഇതിനായി ചെലവഴിക്കുമെന്ന് മന്ത്രിസഭാ യോഗത്തിന് ശേഷം പുറത്തിറക്കിയ ഔദ്യോഗിക പ്രസ്താവനയില് പറയുന്നു. പദ്ധതി പ്രകാരം 1.6 കോടി വിദ്യാര്ഥികളുടെ രക്ഷിതാക്കള്ക്ക് സഹായധനം ലഭിക്കും.നിലവില്, വിദ്യാര്ത്ഥികള്ക്ക് യൂണിഫോം, ഷൂസ്, സ്കൂള് ബാഗുകള് എന്നിവ സ്കൂളുകളിലൂടെ സൗജന്യമായി നല്കുന്നു.സംസ്ഥാന തലസ്ഥാനത്തെ പ്രതിരോധ ഗവേഷണ വികസന സംഘടനയ്ക്ക് 80 ഹെക്ടര് ഭൂമി പ്രതിവര്ഷം 1 രൂപ ടോക്കണ് വാടകയ്ക്ക് നല്കാനും തീരുമാനിച്ചു.